laion/Wikipedia-Exotic huggingface dataset:
חנה הירש-פאולי

האנה הירש, לימים האנה פאולי (סטוקהולם, 13 בינואר 1864 - 29 בדצמבר 1940, סולנה), הייתה ציירת שוודית יהודיה, אשר ציירה בעיקר סצנות ז'אנר ודיוקנאות. חנה הירש הייתה בתו של המו"ל המוזיקלי אברהם הירש. היא הייתה חברתה של האמנית היהודיה אווה בונייר, אשר כמוהה, למדה בבית הספר לציור של אוגוסט מלמסטרום, והאקדמיה המלכותית השוודית לאמנויות בסטוקהולם. האנה הירש למדה בפריז מ-1885 עד 1887 באקדמיה קולרוסי, וחלקה סטודיו עם בונייר במשך חלק מאותה תקופה. במהלך עבודתה בפריז, יצרה מספר חברויות קרובות עם אמניות אחרות מהמדינות הנורדיות. הדיוקן שציירה של האמן הפיני ווני סולדן (כיום במוזיאון לאמנות גטבורג) התקבל לסלון פריז ב-1887. הדיוקן ריאליסטי, ולא שגרתי לתקופתו, כיוון וציירה בו האמנית גם את עצמה, כפי שנהגו ציירים רבים כדי להותיר חותם בעבודתם. בציור הירש יושבת על הרצפה עם חימר בידיה, לבושה באופן "לא מכובד". הבלתי פורמליות המקרית של הבעת פניו ותנוחתו של סולדן משקפות את אורח החיים המשוחרר של נשים נורדיות בפריז באותה תקופה, והדיוקן קיבל ביקורות וגינויים. הירש תיארה את הדיוקן כך: "לא היו לנו חובות גדולים באותה תקופה. הסטודיו היה קר ולח במיוחד; חברתי הפינית נאלצה לשבת לבושה כשצבעתי אותה. בחדר השינה הרטיבות ירדה על הקירות, והיה רק צוהר קטן בגג. הצד החומרי של החיים הטריד אותנו מעט מאוד... יתר על כן, אני וחבר שלי כמעט תמיד השתוללנו בנעלי בית; חסכנו על נעלי עור וזה היה כל כך נוח." הירש-פאולי קיבלה מדליה על עבודתה בתערוכה העולמית של פריז (1889). היא הציגה את עבודתה בארמון לאמנות פלסטית, בתערוכה העולמית של שיקגו ב-1893 בשיקגו, אילינוי. בדומה לרוב האמנים השוודים בדורה, הציור שלה חפף יותר לציירי ה-juste milieu הצרפתים מאשר לרוב האימפרסיוניסטים; אף על פי כן, הצבע הסמיך שבו השתמשה כדי להראות כתמי אור על המפה הלבנה בציור שלה מ-1887 Frukostdags (זמן ארוחת בוקר) (ב- Nationalmuseum, סטוקהולם), גרם למבקר אחד לטעון שהיא השתמשה במטלית כדי לנקות את המברשות שלה. ב-1887 נישאה לצייר גאורג פאולי ונסעה עמו לאיטליה לשנה. תפוקת חייה הייתה דלילה והכילה ברובה דיוקנאות, ציור אמנים וסופרים ממעגל החברים שלה ושל בעלה, כמו זה של הצייר קרל נורדסטרום (1890; באוסף הדיוקנאות של בונייה, נדר מנילה, סטוקהולם), הסופר ורנר פון Heidenstam בתור הנס Alienus (אחת מדמויותיו הספרותיות, 1896), הסופרת סלמה לגרלוף (1932, Nationalmuseum) והדיוקן הקבוצתי Vänner (חברים, 1907, Nationalmuseum) המראה את הסופרת אלן קי קוראת בפני קבוצה בבית משפחת פאולי. פאולי נכללה בתערוכת 2018 "נשים בפריז 1850-1900" . She formally changed her name at marriage but signed paintings under her maiden name even after that. In her book on Eva Bonnier and Hanna Hirsch/Pauli (1999), Margareta Gynning uses the form Hirsch-Pauli throughout. Hansen, exh. cat. p.76-77 Gothenburg Museum Catalogue Entry Nichols, K. L. "Women's Art at the World's Columbian Fair & Exposition, Chicago 1893". נבדק ב-3 באוגוסט 2018. {{cite web}}: (עזרה) Madeline, Laurence (2017). Women artists in Paris, 1850-1900. Yale University Press. ISBN 978-0300223934. Hanna Pauli, artist at Svenskt kvinnobiografiskt lexikon מדיה וקבצים בנושא חנה הירש-פאולי בוויקישיתוף ביוגרפיה @ the Svenskt Biografiskt Lexikon עבודות נוספות של Hirsch-Pauli @ ArtNet
אדבר איתך

"אדבר איתך" הוא שיר שאת מילותיו כתבה רחל שפירא, הלחינה אלונה טוראל וביצעה חוה אלברשטיין. השיר עוסק בניסיון לדובב ולקרב גבר אבל המבוצר בשתיקתו. במקור שימש הלחן של טוראל לשיר שנקרא "על שלושה וארבעה", לפי מילותיה של מירה מאיר. שיר זה הוקלט בתחילת שנות ה-70' בביצוע גילה רונן, שהייתה חברה בצוות הווי צנחנים, בעיבודו של שמעון כהן. לאחר מספר שנים כתבה שפירא את מילות השיר אדבר איתך ללחן של טוראל, והוא פורסם בביצוע חוה אלברשטיין בעיבודו של מתי כספי. השיר נכלל באלבום "כמו צמח בר" שיצא ב-1976 וזכה להצלחה רבה. אחת הפרשנויות היא שהשיר עוסק בהלם קרב ובפוסט טראומה מנקודת המבט של בת הזוג של הלום הקרב. ייתכן שהעצב והרגישות בשיר, שיצא זמן קצר אחרי מלחמת יום הכיפורים, שימשו מקור להזדהות ולנחמה. עם זאת, שפירא ציינה כי השיר עוסק בניסיון לשכך כאב של אדם אחר. לדבריה, אכן השיר קושר בציבור להלם קרב אבל הוא נכתב לאדם בשעת משבר עמוק, ומבטא חוסר אונים ומודעות למגבלה לעזור. השיר יכול גם להתייחס לקשר שנוצר בין מטפל למטופל, כאשר המטפל מנסה להתקרב ולסייע מתוך הכרת מצבו הנפשי של המטופל. שרון חזיז, 2017, בפרויקט עבודה עברית אפרת גוש, 2013 נתוני היצירה, באתר אקו"ם, בדיקה אחרונה ב־15 בנובמבר 2023 איתמר זהר, מה קרה לגרסה המקורית של השיר "אדבר איתך", באתר הארץ, 11 במאי 2019 עדי אשכנזי, כאן מציינים 50 למלחמת יום הכיפורים, באתר פייסבוק, ‏11 בנובמבר 2020 ליאת רגב ליאת רגב, מ"מה אברך" ועד למסתורין של "אנשי הגשם", באתר כאן – תאגיד השידור הישראלי, 1 באוגוסט 2020 נדב מנוחין‏, 40 שנה למלחמת יום כיפור: כך השתנתה התרבות הישראלית, באתר וואלה, 13 בספטמבר 2013 ענת משה, אדבר איתך - ניתוח שירה של רחל שפירא מנקודת מבט טיפולית, באתר פסיכולוגיה עברית שרון חזיז - אדבר איתך, נבדק ב-2023-10-21 אפרת גוש - אדבר איתך, נבדק ב-2023-10-21 מיקום שיא במצעד השבועי של הגל הקל (1), באתר פזמונט, בדיקה אחרונה ב־15 בנובמבר 2023 מקום 18 במצעד השנתי לשנת תשל"ה של קול ישראל, באתר פזמונט, בדיקה אחרונה ב־15 בנובמבר 2023
Más Allá

"Más Allá" (בעברית: "מעבר") הוא שיר של הזמרת גלוריה אסטפן אשר יצא כסינגל השני מתוך אלבומה השישי Abriendo Puertas בדצמבר של 1995. השיר נכתב על ידי המלחין הקולומביאני קייק סנטאנדר והופק על ידיו ועל ידי בעלה של אסטפן, אמיליו. השיר הוא בלדה לרגל חג המולד בסגנון פלמנקו ובולרו אשר מבחינה לירית עוסקת באהבה ללא אנוכיות. השיר הגיע למקום הראשון במצעד השירים הלטינים של ארצות הברית וכן לראש המצעד של שירי הפופ הלטינים המצליחים ביותר ברדיו האמריקאי. אסטפן ביצעה את השיר בפניי האפיפיור דאז יוחנן פאולוס השני בוותיקן בשידור חי, ובנוסף גם בפניי נשיא ארצות הברית דאז ביל קלינטון במסגרת ספיישל לחג המולד. השיר יצא מחדש בשנת 2020 במסגרת האלבום Brazil305 בו אסטפן הקליטה חלק משיריה מחדש בעיבוד של מוזיקה ברזילאית. סרטון השיר "Más Allá" באתר יוטיוב Release group “Abriendo puertas” by Gloria Estefan - MusicBrainz, musicbrainz.org Gloria Estefan – Más Allá, נבדק ב-2023-10-23 Release group “BRAZIL305” by Gloria Estefan - MusicBrainz, musicbrainz.org
Irn-Bru

איירן ברו (סקוטית: Irn-Bru, אנגלית: iron brew, בתרגום מילולי: 'חליטת ברזל') הוא משקה קל ומוגז סקוטי המיוצר מאז שנת 1901. המשקה פופולרי מאוד בסקוטלנד ואף מכונה 'המשקה הלאומי השני' של סקוטלנד (אחרי ויסקי). הוא נחשב למשקה הקל הנמכר ביותר בסקוטלנד במשך למעלה ממאה שנים, כשהוא מתחרה במותגים בינלאומיים דוגמת קוקה קולה. המשקה נמכר בכל רחבי הממלכה המאוחדת, ובעולם בייחוד באזורים בהם יש קהילה סקוטית משמעותית. המשקה ידוע בצבעו הכתום ובטעם עז, מתוק וייחודי. המתכון המדויק שלו נשמר בסוד, אך על פי פירוט המרכיבים המופיע על הפחית, נכתב כי הוא מכיל מים מוגזים, סוכר, חומצה ציטרית ו- 32 חומרי טעם וריח לרבות קפאין, אמוניום ברזל ציטראט וכינין, ממתיקים נוספים כגון אספרטם, אצסולפאם-K, חומר משמר E211 וצבעי המאכל צהוב סנסט FCF (E110) ו-Ponceau 4R (E124). על פי אתר החברה המייצרת את המשקה, הוא הומצא על ידי היזם איי.ג'יי. בר בשנת 1901 בעקבות הצורך של פועלי הפלדה בבניה-מחדש של התחנה המרכזית בגלאזגו במשקה קל. המשקה נועד להחליף את הבירה במטרה לתת לפועלים אנרגיה ליום העבודה. מרכז הייצור שלו שוכן בשכונת ווסטפילד שבעיירה קמברנאולד שבצפון לנרקשייר על ידי חברת A.G. Barr שבסיסה בגלאזגו. אתר האינטרנט הרשמי של Irn-Bru (באנגלית) פלקו קראש, ניו יורק טיימס, הסקוטים נאבקים לשמור על הטעם המתוק של המשקה הקל הפופולארי, באתר הארץ, 8 בינואר 2018 טראמפ, תתנחם: ברק אובמה הסתבך עם הסקוטים - ולא תאמינו מה גרם לכך, באתר וואלה, 30 במאי 2017 Irn-Bru, ברשת החברתית פייסבוק Irn-Bru, ברשת החברתית אקס (טוויטר) Irn-Bru, ברשת החברתית אינסטגרם Irn-Bru, ברשת החברתית טיקטוק Irn-Bru, סרטונים בערוץ היוטיוב Libby Brooks , Scotland's other national drink, 30.5.2007, the guardian Peter Mills, How this brand has outsold Coke in Scotland for over a century, 9.1.2020, CBC An indescribable brand with a phenomenal taste, באתר החברה
עמראן אלקרינאווי

עמראן אלקרינאוי נולד ב-21 בפברואר 1996 הוא כדורגלן בדואי-ישראלי המשחק במ.ס. דימונה מליגה א' דרום כשחקן כנף. אלקרינאווי נולד ברהט, ישראל, למשפחה מוסלמית בדואית. בעונת 2016/2017 הושאל ממ.ס כפר קאסם להפועל בני לוד . בעונת 2017/2018 הושאל אלקרנאווי ממועדון כפר קאסם להפועל עכו. ב-2 באוגוסט 2017, אל קרנאווי עלה לראשונה בהתאחדות לכדורגל בניצחון 1–2 של הפועל עכו על הפועל חיפה בגביע הטוטו. ב-8 באוגוסט 2017 כבש אל קרנאווי את שערו הראשון בהפועל עכו בניצחון 2–1 על בני סכנין בגביע הטוטו. בעונת 2018/2019 הושאל אל קרנאווי למ.ס אשדוד. ב-21 בספטמבר 2022 חתם במ.ס. דימונה. עמראן אלקרינאווי, באתר ההתאחדות לכדורגל בישראל עמראן אלקרינאווי, באתר Transfermarkt עמית גולדשטיין‏, הפועל עכו פתחה את אימוניה, שלושה שחקנים חדשים של דודו דהאן חתמו, באתר וואלה, 2 ביולי 2017 מאור לוי, עמראן אלקרינאוי הושאל מבאר שבע למ.ס אשדוד, באתר ynet, 6 בספטמבר 2018 ניסים קמחי, עמראן אלקרינאוי חתם במ.ס דימונה, באתר גולר1, 21 בספטמבר 2022
פירוזה באגום

פירוזה בגום (נולדה: סוזן סלומון סנקר, באנגלית: Firoza Begum) הייתה שחקנית הודית יהודייה. פירוזה כיכבה במספר סרטי בוליווד ומוליווד (זרם קולנועי שהתקיים בדרום הודו) .שיא הפופולרית שלה היה בשנות ה-20 וה-30 של המאה ה-20. למרות שהיו שחקניות יהודיות נוספות באותה תקופה, היא בולטת במיוחד יחד עם אחרות כמו רובי מאיירס ואסתר ויקטוריה אברהם (פרמילה). נולדה כסוזן סולומון סנקר, כחלק מקהילת בני ישראל. היא השתמשה בשם המוסלמי פירוזה באגום כדי להסתיר את מוצאה היהודי. היא הייתה אחת מחמש שחקניות הודיות יהודיות מפורסמות שהופיעו בסרט התיעודי "שלום בוליווד: הסיפור שלא סופר על היהודים ובוליווד" מאת דני בן-משה שיצא לאקרנים ב-2017. בסרט הופיעו: נאדירה, אסתר ויקטוריה אברהם, סוזן סלומון (סנקר), רמולה דווי ורובי מאיירס. רוצח בוגדני prem veer יום לילה רייגר רוח רפאים רצה ילדת קרקס נור-י-ימן (1935) עולמו של אנוסן (1936) אדום של הודו (1936) Danna Paz Prins, איצ'יק ודנה: הכוכבות היהודיות של בוליווד -, באתר Museum of the Jewish People, ‏2017-08-23 IndiaGlitz - Jews, the lost tribe of Indian Cinema (SPECIAL) - Bollywood Hindi Movie News, web.archive.org, ‏2006-05-19 Bollywood’s Jewish Superstar Actresses - Museum of the Jewish People, web.archive.org, ‏2023-10-24 "Jewish Stars of Bollywood". Haaretz (באנגלית). נבדק ב-2022-10-31. Shalom Bollywood - Official Trailer, נבדק ב-2022-11-01
חגית בנבג'י

חגית בנבג'י (נולדה ב-12 באפריל 1966) היא פילוסופית, פרופסור במחלקה לפילוסופיה של אוניברסיטת בן-גוריון בנגב. חגית בנבג'י נולדה ב-1966. בשנת 1991 סיימה בהצטיינות תואר ראשון בפילוסופיה ובמתמטיקה באוניברסיטה העברית בירושלים. בשנת 1996 סיימה את לימודי התואר השני ובשנת 2002 סיימה את עבודת הדוקטורט בנושא: "נקודות מבט זרות: ונקודת המבט של תומאס ריד". העבודה נכתב בהדרכתו של פרופסור גלעד ברעלי. בשנת 2003 החקבלה כחברת סגל במחלקה לפילוסופיה באוניברסיטת בן-גוריון בנגב. בשנים 2004–2006 קיבלה מלגת אלון. בשנים 2014–2017 כיהנה כראש המחלקה. תחומי המחקר של פרופסור בנבג'י הם פילוסופיה של הנפש ומטפיזיקה, ובאופן ספציפי בשלוש סוגיות מרכזיות: שאלת מעמדם של צבעים (האם הם תכונות אובייקטיביות של הדברים? האם הם נראים לנו בהתנסות כפי שהם?), טיבה של התפיסה החושית (האם היא תלויה במושגים? האם היא מצדיקה את מערכת האמונות שלנו?) ומהם רגשות וכיצד הם קשורים לתכונות מוסריות (האם רגשות ניתנים להצדקה? האם הם מועמדים לביקורת רציונלית, וכן בשאלת המתח בין תמונת העולם היומיומית שלנו לבין תמונת העולם המדעית. חגית בנבג'י נשואה לפרופסור יצחק בנבג'י מהפקולטה למשפטים, אוניברסיטת תל אביב באוניברסיטת תל אביב. והיא אמו של העיתונאי עידו בנבג'י. חגית בנבג'י, באתר המחלקה לפילוסופיה באוניברסיטת בן-גוריון בנגב חגית בנבג'י, באתר ResearchGate חגית בנבג'י, באתר SSRN ממאמריה בעברית: מושג העובדה ב'טרקטטוס לוגי-פילוסופי', עיון, מ', 1991, עמ' 379–404, באתר JSTOR מחשבות אני ואפשרות התקשורת, עיון, 47, 1998, עמ' 312–330, באתר JSTOR מחשבות שניות (פרוזאיות יותר) על הסליחה, עיון, ס״א (3), 2012, עמ' 427–438, באתר JSTOR
קית' אסקינס

קית' ברנרד אסקינס (באנגלית: Keith Bernard Askins; נולד ב-15 בדצמבר 1967) הוא כדורסלן אמריקאי לשעבר, ששיחק בכל הקריירה שלו במיאמי היט. לאחר ששיחק באוניברסיטת אלבמה, חתם אסקינס במיאמי היט מליגת ה-NBA ב-1990, לקראת עונתו השלישית של המועדון בליגה, לאחר שלא נבחר בדראפט 1990. אסקינס ניחן ביכולת לשמור על מספר עמדות, היה לאורך כל הקריירה מחליף במיאמי ונודע כמומחה הגנתי. אסקינס פרש ב-1999 לאחר שנופה מהקבוצה. בסך הכול לאורך הקריירה קלע 1,852 נקודות והוריד 1,428 ריבאונדים. מיד לאחר פרישתו, הצטרף אסקינס לצוות האימון של ההיט, ושימש עוזר מאמן תחת פט ריילי ותחת אריק ספולסטרה, כשבאמתחתו שלושה תוארי אליפות כעוזר מאמן. בספטמבר 2013, הועבר לתפקיד מנהל הסקאוטינג של הקבוצה. ב-7 במאי 2022 זכה למקום בהיכל התהילה של הספורט באלבמה. אסקינס הוא בוגר לימודי שיווק באוניברסיטת אלבמה, ומתגורר כיום באל פאסו עם אשתו ושני ילדים תאומים. Wait-Watchers: Curry simmers for Heat call; ESPN, January 17, 2012 Haslem closing in on Heat rebound record; Sports Illustrated, November 20, 2012 Heat announce front office promotions; NBA.com, September 28, 2013 Crimson Tide Men’s Basketball Great Keith Askins Inducted Into Alabama Sports Hall of Fame Saturday Night, University of Alabama Athletics, ‏2022-05-07 (באנגלית); Rolltide.com, May 9, 2022 Bio: KEITH ASKINS, www.nba.com (באנגלית); Nba.com, Jul 30, 2020 פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA פרופיל מאמן באתר ה-NBA
בדר א-דין אל-חות'י

בדר א-דין אל-חות'י (בערבית: بدرالدين الحوثي; 3 בנובמבר 1926 – 25 בנובמבר 2010) היה פוליטיקאי תימני וחוקר אסלאם. הוא שימש כמנהיג הרוחני של ארגון הטרור התימני חות'ים ושימש כמנהיגו לתקופה קצרה ב-2004. אל-חות'י נולד בסעדה, תימן לשבט החות'ים. הוא היה ממייסדי מפלגת האמת. הוא אביהם של עבד אל-מלכ וחוסיין, מייסדי ארגון הטרור חות'ים. הוא שימש כמנהיג הרוחני של התנועה מהקמתה, בשנת 2004, לאחר מותו של בנו חוסיין, השתלט אל חות'י על הנהגת התנועה למשך תקופה קצרה. ב-2010 דווח על מותו, כאשר לטענת דובר הארגון א-חות'י מת עקב סיבוך של אסתמה. עם זאת טען ארגון הטרור אל-קאעדה כי הוא נהרג כתוצאה מהפצצה שלהם. McCarthy, Rory (6 במרץ 2006). "Chewing the qat". The Guardian (באנגלית). נבדק ב-13 בספטמבר 2018. {{cite web}}: (עזרה) "وفاة بدر الدين الحوثي أبرز مرجعيات الطائفة الشيعية الزيدية - فرانس 24". فرانس 24 (בערבית). 2010-11-25. נבדק ב-2018-08-26.
בנבג'י

האם התכוונתם ל... אמיר בנבג'י – חוקר ספרות ישראלי, מרצה בכיר באוניברסיטת בן-גוריון בנגב ובמכללה האקדמית ספיר אריאל בנבג'י – יוצר ובמאי טלוויזיה ישראלי חגית בנבג'י – פילוסופית ישראלית, פרופסור במחלקה לפילוסופיה של אוניברסיטת בן-גוריון בנגב עידו בנבג'י – עיתונאי ישראלי, בנה של חגית בנבג'י
מייקל פוסום

מייקל פוסום (באנגלית: Michael E. Fossum;‏ נולד ב-19 בדצמבר 1957, סו פולס דקוטה הדרומית) הוא מהנדס ולשעבר אסטרונאוט בתוכנית מעבורות החלל של נאס"א. הוא היה מפקד משלחת מס' 29 לתחנת החלל הבין-לאומית. מייקל פוסום נולד בסו פולס וגדל בטקסס. הוא היה פעיל בתנועת הצופים והגיע לדרגה Eagle Scout, הדרגה הגבוהה ביותר. לאחר סיום בית ספר הוא למד באוניברסיטת טקסס A&M, שם סיים ב-1980 תואר ראשון בהנדסת מכונות. בשנת 1981 הוא קיבל תואר שני מהמכון לטכנולוגיה של חיל האוויר. לאחר סיום הלימודים פוסום שירת במספר יחידות של חיל האוויר של ארצות הברית. הוא סיים את השירות בשנת 1992. בשנת 1993 החל פוסום לעבוד בנאס"א בהנדסת מערכות. הוא היה מעורב בפרויקט של תחנת החלל הבין-לאומית ופרויקטים נוספים. החל משנת 1988 פוסום ניסה להתקבל ליחידת האסטרונאוטים אך הצליח רק בשנת 1998 מפעם השביעית. באותה שנה הוא קיבל תואר שני בנוסף במדעי החלל. בשנת 1998 נבחר פוסום לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע. ביולי 2006 טס פוסום לחלל כמומחה משימה בטיסת STS-121 במעבורת החלל דיסקברי (סטיבן לינדזי היה מפקד צוות). מטרותיה העיקריות של המשימה היו לבחון את בטיחות הטיסה ולשפר טכניקות לבחינת מצב המעבורת בעקבות אסון משימת STS-107 (אסון הקולומביה), בנוסף לחדש אספקה, ציוד, ולהביא את האסטרונאוט תומאס רייטר מטעם סוכנות החלל האירופאית לתחנת החלל הבין-לאומית. במהלך משימה פוסום ביצע שלוש פעילויות חוץ רכביות באורך כולל של 24 שעות. במאי 2008 פוסום היה מומחה משימה ב-STS-124 של מעבורת החלל דיסקברי בפיקודו של מארק קלי. משימה זו נועדה להוסיף לתחנת החלל הבין-לאומית את מעבדת הניסויים היפנית, "קיבו" ("תקווה" ביפנית), שלה זרוע רובוטית עצמאית, מתוצרת יפן. במהלך משימה פוסום ביצע שלוש פעילויות חוץ רכביות באורך כולל של 18 שעות. ביוני 2011 פוסום היה מומחה משימה של טיסה סויוז TMA-02M (סרגיי וולקוב היה מפקד צוות). הצוות הצטרף למשלחת מס' 28 לתחנת החלל הבין-לאומית בפיקוד של אנדריי בוריסנקו. כאשר המשלחת עזבה את תחנת החלל, פוסום היה מפקד משלחת מס' 29 לתחנת החלל הבין-לאומית. במהלך שהייה בחלל פוסום ביצע פעילות חוץ-רכבית שביעית באורך של כ-6.5 שעות. הוא חזר לכדור הארץ ב-נובמבר 2011. פוסום פרש מנאס"א בשנת 2017. לאחר הפרישה פוסום מונה לתפקיד ניהולי באוניברסיטת טקסס A&M. מדיה וקבצים בנושא מייקל פוסום בוויקישיתוף ביוגרפיה ביוגרפיה באתר נסא"א מייקל פוסום, ברשת החברתית אקס (טוויטר)
ליליאן

האם התכוונתם ל... אישים ליליאן, דוכסית האלאנד – דוגמנית ורעייתו של הנסיך השוודי ברטיל, דוכס האלאנד איזידור ליליאן – שחקן, מחזאי, פזמונאי ומלחין יהודי אמריקאי אירית ליליאן – דיפלומטית ישראלית, שגרירת ישראל בטורקיה ניב ליליאן – עיתונאי ומרצה ישראלי אחר גביע ליליאן – טורניר כדורגל ישראלי שהתקיים בין עונת 1982/1983 לעונת 1989/1990 קרחון ליליאן – קרחון ברכס הרי אולימפיק בשטח הפארק הלאומי אולימפיק, במחוז ג'פרסון במדינת וושינגטון שבארצות הברית ליליאן (סרט קצר, 2017) – סרט ישראלי תיעודי קצר משנת 2017, מאת יאיר קדר ואילן פלד
משלחת מס' 29 לתחנת החלל הבין-לאומית

משלחת מס' 29 (באנגלית: Expedition 29) הייתה משלחת לתחנת החלל הבין-לאומית שפעלה מ-16 בספטמבר 2011 ועד ל-21 בנובמבר 2011. מפקד המשלחת היה מייקל פוסום מארצות הברית. פעילות המשלחת נמשכה 67 ימים. פעילות המשלחת החלה ב-16 בספטמבר 2011 עם עזיבת חללית סויוז TMA-21 בה היה מפקד המשלחת מס' 28 אנדריי בוריסנקו וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 28. ב-29 באוקטובר מתחנת החלל התנתקה חללית אספקה פרוגרס M-10M שהייתה מחוברת למודול "פירס" מאפריל. ב-2 בנובמבר לתחנת החלל התחברה חללית אספקה פרוגרס M-13M שהתחברה למודול "פירס". החללית הביאה 2,648 ק"ג אספקה כולל חללית "צ'יביס M" (שוחרר מסלול בינואר 2012). החללית עזבה את תחנת החלל בינואר 2012. ב-16 בנובמבר לתחנת החלל הגיע חללית סויוז TMA-22 עם 3 חברי המשלחת החדשים. היא התחברה למודול "פואיסק". ב-21 בנובמבר פוסום, וולקוב ופורוקבה נכנסו לחללית סויוז TMA-02M וחזרו לכדור הארץ. אחריות על תחנת החלל עברה למשלחת מס' 30. חברי המשלחת ביצעו מספר רב של ניסויים מדעים בתחומים שונים. אתר האינטרנט הרשמי של משלחת מס' 29 לתחנת החלל הבין-לאומית מדיה וקבצים בנושא משלחת מס' 29 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 29 בתחנת החלל הבין-לאומית תיאור פעילות של הצוות הרוסי בתחנת החלל פעילות חללית M-10M תיאור פעילות חללית אספקה פרוגרס M-13M
אליזבת דה רוטשילד

אליזבת (לילי), הברונית דה רוטשילד, לבית פלטייר דה שאמבר (Pelletier de Chambure); (9 במרץ 1902 – 23 במרץ 1945) הייתה חברה בענף ייצור היין של משפחת רוטשילד . לילי נולדה בפריז בשם אליזבת פלטייר דה שאמבר, למשפחה קתולית עשירה ששורשיה היו באזור בורגונדי. היא צאצאית בין היתר של לורן אוגוסטין פלטייר דה שאמבר, גנרל בצבא נפוליאון. היא הייתה הידועה בשם לילי, והייתה בתם של אוגוסט פלטייר דה שאמבור, ראש עיריית אסקרנול, ואשתו, לבית קמיל מארי קורטואה דסקייב. בשנת 1923, נישאה אליזבת לג'ונכר, אריסטוקרט בלגי. נולדו להם בן ובת. הבן, אדואר ז'אק מארי אוגוסטין (1924-1984), ובת, פיליפין מתילד קמיל (1933-2014), אביה הביולוגי של פיליפין היה הברון הצרפתי פיליפ דה רוטשילד שהיה בן למשפחת הבנקאות הבולטת והבעלים של אחד הכרמים המפורסמים בצרפת, שאטו מוטון רוטשילד בפאילאק שבמדוק. ב-22 בינואר 1934, מיד לאחר גירושיה, נישאה אליזבת לפיליפ דה רוטשילד. היא התגיירה, ואת הטקס הדתי ניהל ז'וליאן וייל, הרב הראשי של פריז. בנוסף לבתם, היה לבני הזוג רוטשילד בן, שארל אנרי שנולד ב-1938 ומת בהיותו תינוק בן פחות משנה. זיכרונותיו של פיליפ מתארים את נישואיו לאליזבת כנישואים של תשוקה גדולה אך גם תקופות סוערות וייאוש עצומים. קשייהם של בני הזוג גברו לאחר מות בנם. בסופו של דבר הם נפרדו בזעף, ובשנת 1939 חזרה הברונית להשתמש בשם הנעורים שלה, פלטייר דה שאמבר. לאחר הכיבוש הגרמני של צרפת במלחמת העולם השנייה, היא ובעלה לשעבר נעצרו על ידי ממשלת וישי והכרם הוחרם. לאחר מכן הם שוחררו, ופיליפ עזב את צרפת, עבר לאנגליה, כדי להצטרף לכוחות צרפת החופשית ולתמוך בשארל דה גול. בשנת 1941, הגסטפו עצר את אליזבת באשמת ניסיון לחצות את קו הגזרה עם אישור מזויף ושלח אותה למחנה הריכוז רוונסבריק, הממוקם כ-50 מייל צפונית לברלין. עם שובו לצרפת לאחר שחרור בעלות הברית, נודע לפיליפ דה רוטשילד כי הגסטפו גירש את אשתו לשעבר באשמת ניסיון לחצות גבול באמצעות אישור מזויף ושלח אותה למחנה הריכוז רוונסבריק שם מתה. נסיבות מותה נותרו בלתי פתורים אך קרו ככל הנראה ב-23 במרץ 1945. על פי הדיווחים, אליזבת נפטרה ממגפת טיפוס ברוונסבריק, אם כי זכרונותיו של פיליפ מציינים שהיא הושלכה לתוך תנור מחנה ריכוז, בחיים. היא הייתה היחידה ממשפחת רוטשילד שנרצחה בשואה או במהלך מלחמת העולם השנייה. Valynseele, Joseph; Mars, Henri-Claude (2004). Le Sang des Rothschild (בצרפתית). Paris: ICC Editions. Baron Philippe de Rothschild, Milady Vine, Jonathan Cape, London, 1984. מדיה וקבצים בנושא אליזבת דה רוטשילד בוויקישיתוף https://www.ilpost.it/2024/01/22/india-rama-modi-nazionalismo/ Edouard never married, though he adopted his half-sister Simone's son, Baron Paul-Emmanuel Descamps (born 1954), who took the surname de Becker-Rémy "Mariage", La Tribune Juive, February 1, 1935, page 88 Schiaparelli, Secrest, Meryle, Alfred A. Knopf, 2014, p. 249-50
זמנכם עבר (סרט)

זמנכם עבר (באנגלית: Old Dads) הוא סרט קומדיה אמריקאי משנת 2023 בבימויו של ביל בר ובכיכובו. בר גם הפיק וכתב את התסריט יחד עם בן טישלר. בנוסף מככבים בסרט גם השחקנים בובי קנאבלי ובוקים וודביין. הסרט עלה לשידור בנטפליקס ב-20 באוקטובר 2023. הקומיקאי והשחקן ביל בר הפך לאב לראשונה בגיל כמעט 50. סרט זה הוא הסרט העלילתי הראשון שכתב וביים, מבוסס על חוויותיו האישיות כאב ובעל משפחה . בר מגלם בסרט את ג'ק, אב לילד בן שלוש, שביחד עם שני חבריו הטובים בני גילו מנסים להסתגל להיותם בעלי משפחה, לאבהות מאוחרת ולאתגרים שונים אחרים בהתמודדות עם העידן המודרני, בין היתר קולגות צעירים בעולם העבודה והורים נוספים שרואים את אותם אבות מבוגרים כמיושנים ולא מעודכנים. הסינופסיס לסרט נכתב ב-2020. במרץ 2022, יצאה הצהרה שביל בר שותף לכתיבה, בימוי והמשחק בפרויקט של חברת מירמקס בשם Old Dads וחברת ההפקה של בר עצמו, All Things Comedy. באותה הצהרה נאמר שהשחקנים שיככבו בסרט לצידו של בר הם הוכרזו על כך שהופיעו לצד בור יהיו וודביין וקנבאלי. התסריט נכתב בשיתוף בן טישלר, שגם היה שותף של בר בהפקה, יחד עם ביל בלוק, מוניקה לוינסון ומייק ברטולינה. במרץ 2022, דווח כי קייטי אסלטון תשחק בסרט בתפקיד אשתו של בר, ליאה. באותו חודש פורסם גם כי ריין אדוארדס נוספה לצוות השחקנים בתפקיד בת זוגו של וודביין, בריטני. שלב הצילומים החל בלוס אנג'לס ב-2 במרץ 2022, אז גם הצטרפו לצוות השחקנים ג'קי טוהן, מיילס רובינס, רייצ'ל האריס, דאש מקלוד, ג'סטין מיילס, נטשה לגרו, קתרינה בוודן, ג'וש ברנר ורורי סקובל. הפיצ'ר תואר כ"אוטוביוגרפי למחצה" על ידי ההוליווד ריפורטר, שראיין את בר על הסט באפריל 2022, וכי התסריט נוצר בהשראת בור וטישלר, ששניהם חוו אבהות בשלב מאוחר יחסית בחייהם. ברטולינה צוטטה כמי שכינתה את הסרט "הסטנדאפ של ביל בצורה נרטיבית". הסרט עלה בנטפליקס ב-20 באוקטובר 2023. "זמנכם עבר", במסד הנתונים הקולנועיים IMDb (באנגלית) "זמנכם עבר", באתר נטפליקס "זמנכם עבר", באתר Rotten Tomatoes (באנגלית) "זמנכם עבר", באתר Metacritic (באנגלית) סרטים מומלצים בנטפליקס לפברואר 2024, באתר ‏מאקו‏, 23 בינואר 2024 "OLDDADS". tracking-board.com. 25 ביולי 2020. ארכיון מ-20 בספטמבר 2022. נבדק ב-19 בספטמבר 2022. {{cite web}}: (עזרה) "Comedian Bill Burr To Write & Direct Comedy 'Old Dads' For Miramax; Will Star Alongside Bobby Cannavale And Bokeem Woodbine". Deadline. 3 במרץ 2022. ארכיון מ-20 בספטמבר 2022. נבדק ב-19 בספטמבר 2022. {{cite web}}: (עזרה) "Katie Aselton Joins Bill Burr's Comedy 'Old Dads' For Miramax". Deadline. 7 במרץ 2022. ארכיון מ-20 בספטמבר 2022. נבדק ב-19 בספטמבר 2022. {{cite web}}: (עזרה) "Bill Burr's Comedy 'Old Dads' Adds 'The Wilds' & 'Snowfall' Actress Reign Edwards". Deadline. 8 במרץ 2022. ארכיון מ-20 בספטמבר 2022. נבדק ב-19 בספטמבר 2022. {{cite web}}: (עזרה) "Bill Burr's Directorial Debut 'Old Dads' Adds 9 to Cast". Thewrap.com. 31 במרץ 2022. ארכיון מ-20 בספטמבר 2022. נבדק ב-19 בספטמבר 2022. {{cite web}}: (עזרה) "Bill Burr: "I've Made Every Mistake You Can Make"". Hollywood Reporter. 28 באפריל 2022. ארכיון מ-18 בספטמבר 2022. נבדק ב-19 בספטמבר 2022. {{cite web}}: (עזרה) Watch Old Dads | Netflix Official Site, www.netflix.com (באנגלית) "'Old Dads' Premiere Date Set as Bill Burr's Directorial Debut Lands at Netflix". Deadline Hollywood. 21 באוגוסט 2023. ארכיון מ-21 באוגוסט 2023. נבדק ב-21 באוגוסט 2023. {{cite web}}: (עזרה)
מילאן מילובנוביץ'

מילאן ז. מילובנוביץ' (בסרבית: Милан Ж. Миловановић‏; 15 במאי 1874 – 13 בספטמבר 1942) היה גנרל יוגוסלבי אשר שימש כראש המטה הכללי היוגוסלבי בין השנים 1922–1924, ושוב בין 1929–1934. כמו כן כיהן כשר הצבא והצי לת'ופה קצרה במהלך 1934. מילובנוביץ' נולד בשטונייה ב-15 במאי 1874. ב-1891 הוא התגייס לצבא נסיכות סרביה, ולמד באקדמיה הצבאית הסרבית. בין 1910–1912 הוא שימש כראש מחלקת המודיעין של הצבא הסרבי. במקביל, היה חבר בארגון הטרור "היד השחורה". כמו כן שימש כפרופסור לטקטיקה באקדמיה הצבאית הסרבית. לחם במלחמות הבלקן ובמלחמת העולם הראשונה. בין 1917–1918 שימש כנציג הצבא הסרבי בחזית המערבית. לאחר סיום המלחמה מונה למפקד דיווזיית ורבסקה. במרץ 1921 מונה לסגן ראש המטה הכללי היוגוסלבי. ב-4 בנובמבר 1922 מונה לראש המטה הכללי. הוא כיהן בתפקיד עד 30 ביולי 1924, אז מונה למפקד המחוז הצבאי ה-3. ב-11 באפריל 1929 מונה בשנית לראש המטה הכללי, עד 18 באפריל 1934, אז מונה לשר הצבא והצי. הוא הודח מהתפקיד בהמשך אותה שנה, לאחר רציחתו של אלכסנדר הראשון, מלך יוגוסלביה. ב-1935 הוא מונה לחבר במועצה הצבאית העליונה, וכיהן בתפקיד עד 1940. ביוגרפיה של מילאן מילובנוביץ'